open-index/open-wikipedia-markdown huggingface dataset:
Φθοραμίνη

Η **(μονο)φθοραμίνη** ή **(μονο)φθοραμίδιο** είναι ανόργανη χημική ένωση, που περιέχει άζωτο, υδρογόνο και φθόριο, με μοριακό τύπο **NH<sub>2</sub>F**. Είναι μια από τις απλούστερες ανόργανες αμίνες. Μπορεί να θεωρηθεί ότι παράγεται από την αμμωνία (NH3), αν αντικατασταθεί ένα από τα άτομα υδρογόνου της από ένα άτομο φθορίου. Είναι το φθοριούχο ανάλογο της χλωραμίνης. Σε χημικά καθαρή μορφή είναι ασταθής, αλλά είναι πιο σταθερή σε διαλύματα. Εκτός από τη «μητρική» ένωση, ο όρος «φθοραμίνη» επεκτείνεται και σε μια σειρά φθοριομένες ανόργανες αλλά και οργανικές αμίνες. Πιο συγκεκριμένα, στις **φθοραμίνες** ανήκουν ενώσεις των γενικών τύπων **R<sub>2</sub>NF** και **RNF<sub>2</sub>**, όπου τα R, που δεν είναι απαραίτητα ίδια, μπορεί να είναι μια μονοσθενής ανόργανη ή οργανική ομάδα, αλογόνο, ή υδρογόνο. Επίσης, τα δυο (2) R του πρώτου τύπου (R2NF) μπορούν να αντικατασταθούν από μια δισθενή ομάδα, σχηματίζοντας έτσι μια ετεροκυκλική φθοραμίνη. Παραδείγματα απλών φθοραμινών αποτελούν η διφθοραμίνη (NHF2) και το τριφθοριούχο άζωτο (NF3).

## Μοριακή δομή

Η μοριακή δομή της φθοραμίνης αντιστοιχεί γεωμετρικά στο γεωμετρικό στερεό της τριγωνικής πυραμίδας, με το άτομο του αζώτου στην κορυφή και τα άτομα υδρογόνου και φθορίου στη βάση της. Επειδή το φθόριο είναι ηλεκτραρνητικότερο του αζώτου και το τελευταίο ηλεκτραρνητικότερο του υδρογόνου, ο βαθμός οξείδωσης του αζώτου στη φθοραμίνη είναι -1.




## Παραγωγή

Παράγεται με θερμική διάσπαση στους 90-95&nbsp;°C διαλύματος N-φθοροκαρβαμικού οξέος σε πυκνό θειικό οξύ. Κατά τη διάσπαση εκλύεται επίσης διοξείδιο του άνθρακα:

\mathrm{HCO_2NHF \xrightarrow[\pi. H_2SO_4]{90-95^oC} NH_2F + CO_2}
Μπορεί να παραχθεί επίσης με υποκατάσταση χλωρίου από φθόριο σε χλωραμίνη, για παράδειγμα με τη χρήση φθοριούχου υφυδραργύρου:
\mathrm{2NH_2Cl + Hg_2F_2 \xrightarrow{} 2NH_2F + Hg_2Cl_2 \downarrow}


## Εφαρμογές

Η κύρια χρήση της είναι σε οδοντόκρεμες, για δράση κατά της τερηδόνας, και η φθορίωση πόσιμου νερού και πισίνων. Επίσης, μπορεί να χρησιμοποιηθεί για την παραγωγή άλλων φθοριούχων ενώσεων και χλωραμίνης:

\mathrm{2NH_2F + CaCl_2 \xrightarrow{} 2NH_2Cl + CaF_2 \downarrow}


## Παραπομπές και σημειώσεις


Κατηγορία:Ανόργανες ενώσεις φθορίου
Κατηγορία:Ασταθείς ενώσεις
Κατηγορία:Ανόργανες αμίνες
Κατηγορία:Ενώσεις υδρογόνου
Κατηγορία:Μητρικές ενώσεις
Εθνική Κεντροαφρικανικής Δημοκρατίας (ποδόσφαιρο ανδρών)

Η **εθνική ομάδα ποδοσφαίρου της Κεντροαφρικανικής Δημοκρατίας**, γνωστή και με το ψευδώνυμο *Les Fauves*, είναι το εθνικό αντιπροσωπευτικό συγκρότημα της Κεντροαφρικανικής Δημοκρατίας και τελεί υπό τον έλεγχο της Κεντροαφρικανικής Ομοσπονδίας Ποδοσφαίρου. Αποτελεί μέλος της CAF.

Παρά το γεγονός ότι πρόκειται για μία από τις πλέον παραδοσιακά αδύναμες εθνικές ομάδες στην Αφρική και τον Κόσμο, προσφάτως έφτασε σε επιτυχία. Κατέκτησε το Κύπελλο Κεντροαφρικανικών Χωρών του 2009, επικρατώντας της Γκαμπόν στα ημιτελικά και της Ισημερινής Γουινέας στον τελικό της διοργάνωσης με σκορ 3–0. Η θέση της στην παγκόσμια κατάταξη της ΦΙΦΑ έφτασε από την 202η θέση τον Αύγουστο του 2010 στην 89η τον Ιούλιο του 2011.

Στις 10 Οκτωβρίου του 2010, κατάφερε να κάνει την έκπληξη παίρνοντας εντός έδρας νίκη επί της Αλγερίας με σκορ 2-0, σε αναμέτρηση στο πλαίσιο των προκριματικών του Κυπέλλου Εθνών Αφρικής του 2012, η οποία την έθεσε επικεφαλής του προκριματικού της ομίλου. Η ομάδα πήρε την πρώτη της προκριματική αναμέτρηση για το Παγκόσμιο Κύπελλο στις 2 Ιουνίου 2012, επικρατώντας της Μποτσουάνα με σκορ 2-0 εντός έδρας.

## Διακρίσεις
:**[[CEMAC Cup]] :**
::* Νικήτρια: 2009
::* Φιναλίστ: 2003
:**[[UNIFAC Cup]] (1999):**
::* Φιναλίστ

## Τωρινή ομάδα
Η παρακάτω ομάδα είναι αυτή που κλήθηκε για τις προκριματικές αναμετρήσεις στο πλαίσιο των Προκριματικών του Παγκοσμίου Κυπέλλου του 2014 απέναντι στη Νότια Αφρική στις 8 Ιουνίου 2013 και την Μποτσουάνα στις 15 Ιουνίου 2013.

Οι συμμετοχές και τα τέρματα είναι ενημερωμένες ως τις 15 Ιουνιου 2013.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

### Πρόσφατες κλήσεις

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Προπονητές
*  Ζυλ Ακορσί (2010–2012)
*  Ερβέ Λουγκουντζί (2012–σήμερα, υπηρεσιακός)

## Παραπομπές


## Εξωτερικοί σύνδεσμοι

* Κεντροαφρικανική Δημοκρατία  στο FIFA.com
Εβάνς Κοντογκμπιά

Ο **Εβάνς Κοντογκμπιά** (γεννημένος στις 3 Μαΐου 1989) είναι Κεντροαφρικανός διεθνής ποδοσφαιριστής ο οποίος αγωνίζεται ως επιθετικός για λογαριασμό της Σαρλερουά.

## Καριέρα
Γεννημένος στο Νεμούρ της Γαλλίας, ο Κοντογκμπιά έχει αγωνιστεί στη διάρκεια της καριέρας του με τις Λοριάν, Αμουάρ, Σπριμόν-Κομπλαίν και Λιέζ.

Πραγματοποίησε το διεθνές ντεμπούτο του με την Κεντροαφρικανική Δημοκρατία το 2010.

## Παραπομπές


Κατηγορία:Κεντροαφρικανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Σπορτίνγκ Σαρλερουά
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κεντροαφρικανικής Δημοκρατίας
Κατηγορία:Ποδοσφαιριστές Σέριε Γ
Πλοίαρχος

**Πλοίαρχος** (Π.χ.ος) είναι ο επικεφαλής του πληρώματος πλοίου.

## Αρμοδιότητες
Είναι ο κυβερνήτης και ο διοικητής του πλοίου, επικεφαλής της ιεραρχίας του πληρώματος με εξουσία σε κάθε πρόσωπο που επιβαίνει στο πλοίο και υπογράφει τις σχετικές συμβάσεις ναυτολόγησης του πληρώματος. Είναι υπεύθυνος για την ασφάλεια και την ευταξία στο πλοίο. Προσλαμβάνεται με σύμβαση εργασίας που εγγράφεται στο νηολόγιο του πλοίου. Ο πλοίαρχος οφείλει να κυβερνά αυτοπροσώπως το πλοίο στις επικίνδυνες περιοχές, να τηρεί τα ναυτιλιακά έγγραφα (π.χ. έγγραφα εθνικότητας, ναυτολόγιο και ημερολόγια).

## Ιεραρχία
Οι πλοίαρχοι υπηρετούν στο πολεμικό, στο εμπορικό ναυτικό αλλά και στο λιμενικό σώμα - Ωστόσο, ο βαθμός αυτός διαφοροποιείται στο πολεμικό ναυτικό από τον αντίστοιχο του εμπορικού ναυτικού. Ως βαθμός του Ελληνικού Πολεμικού Ναυτικού και Λιμενικού Σώματος, είναι ανώτερος του αντιπλοιάρχου και κατώτερος του αρχιπλοιάρχου. Είναι αντίστοιχος του συνταγματάρχη του Στρατού Ξηράς, του σμηνάρχου της Πολεμικής Αεροπορίας, του αστυνομικού διευθυντή της Ελληνικής Αστυνομίας και του Πυράρχου στην Πυροσβεστική. Στις αγγλόφωνες χώρες καλείται **Captain** και στις γαλλόφωνες **Capitaine de vaisseau**.

## Ετυμολογία
 +  = είμαι αρχηγός, ηγούμαι του πλοίου.

## Συναφείς όροι
*Καπετάνιος: Στο εμπορικό ναυτικό.
*: Είναι ρόλος (υπηρεσία) του πολεμικού ναυτικού. Αντίστοιχη του καπετάνιου.
*: Ο αντικαταστάτης πλοίαρχος.
*: Σήμαινε "πλοίαρχος" γιατί παλαιοτέρα η ιδιότητα του πλοιοκτήτη και του πλοιάρχου συνέπιπταν: Όποιος είχε πλοίο το κυβερνούσε κιόλας. Το καραβοκύρης δε σήμαινε τον κύριο του πλοίου με την έννοια "τον έχοντα την νομικώς εννοούμενη κυριότητα". Σημαίνει τον έχοντα την φυσική εξουσία επί του πλοίου και κυρίως επί του πληρώματος. Με αυτή τη λογική και ο ναύκληρος ήταν συνώνυμος του καραβοκύρη.
*Σκίπερ: Ο κυβερνήτης ιστιοπλοϊκών σκαφών.

## Κανόνας
Ο πλοίαρχος εγκαταλείπει τελευταίος το πλοίο καθώς έχει και το γενικό πρόσταγμα.

## Διακριτικά

Αρχείο:GR-Navy-OF5.svg|Η επωμίδα του πλοίαρχου στο ελληνικό/κυπριακό πολεμικό ναυτικο
Αρχείο:GR-Navy-OF5-sleeve.svg|Το διακριτικό καρπού του πλοίαρχου στο ελληνικό/κυπριακό πολεμικό ναυτικό
Αρχείο:GR-Coastguard-OF5-sleeve.svg|Το διακριτικό καρπού του πλοίαρχου στο λιμενικό σώμα - ακτοφυλακή
Αρχείο:GR_mercantile_marine_Commander.svg|Το διακριτικό καρπού του πλοίαρχου στο εμπορικό ναυτικό


## Παραπομπές


Κατηγορία:Στρατιωτικοί βαθμοί
Λένας Λεμεσού

Ο **Λένας Λεμεσού** είναι κυπριακός αθλητικός σύλλογος με έδρα την ενορία Αγίου Ιωάννη στη Λεμεσό. Ιδρύθηκε το 1961. Διατηρεί τμήματα ποδοσφαίρου και επιτραπέζιας αντισφαίρισης. Χρώματα της ομάδας είναι το πράσινο και το άσπρο.

## Ίδρυση, όνομα και έμβλημα
Ο Λένας Λεμεσού ιδρύθηκε του 1961. Το σωματείο ιδρύθηκε προς τιμή του Στυλιανού Λένα, ήρωα του απελευθερωτικού αγώνα της ΕΟΚΑ. Έμβλημα της ομάδας είναι ο δικέφαλος αετός. 

## Ποδόσφαιρο
Κυριότερο τμήμα του σωματείου είναι το ποδοσφαιρικό. Η ποδοσφαιρική ομάδα συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ) έχοντας κατακτήσει 3 πρωταθλήματα και 2 κύπελλα. Το 2013 συμμετείχε στο πρωτάθλημα ένταξης 2013. Η ομάδα κέρδισε την ένταξη της στις τάξεις της Κυπριακή Ομοσπονδία Ποδοσφαίρου (ΚΟΠ) ως ομάδα Δ΄ κατηγορίας. Στην πρώτη συμμετοχή της, την περίοδο 2013-14, τερμάτισε στην 11η θέση και παρέμεινε στην κατηγορία.  

Την περίοδο 2014-15 τερμάτισε στην ενδέκατη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Την περίοδο 2016-17 τερμάτισε στην προτελευταία θέση και υποβιβάστηκε.Συνεχίζει στις διοργανώσεις της ΠΑΑΟΚ.




### Τίτλοι-Διακρίσεις
* Κύπελλο Κυπελλούχων ΣΤΟΚ:
** Κυπελλούχος (1): 2018-19

* Πρωτάθλημα ΠΑΑΟΚ:
** Πρωταθλήτρια (3): 1999-00, 2001-02, 2022-23

* Κύπελλο ΠΑΑΟΚ: 
** Κυπελλούχος (2): 1975-76, 1986-87

## Επιτραπέζια αντισφαίριση
Το τμήμα επιτραπέζιας αντισφαίρισης συμμετέχει στο πρωτάθλημα Β΄ κατηγορίας Κύπρου.

## Παραπομπές


## Πηγές
*

## Δείτε επίσης
* Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου
*Προφίλ στην ιστοσελίδα της Παγκύπριας Ομοσπονδίας Επιτραπέζιας Αντισφαίρισης

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1961
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ομάδες επιτραπέζιας αντισφαίρισης Κύπρου
ΟΧΕΝ Περιστερώνας

Η **Ορθόδοξη Χριστιανική Ένωση Νεολαίας Περιστερώνας** ή η **ΟΧΕΝ Περιστερώνας** (διαβάζεται «οχέν») ήταν μια κυπριακή ποδοσφαιρική ομάδα από την Περιστερώνα της επαρχίας Λευκωσίας. Ιδρύθηκε το 1950. Έδρα της ομάδας είναι το Στάδιο Κατωκοπια. Χρώματα της ομάδας είναι το μπλε και το άσπρο.

## Ιστορία
Το σωματείο ιδρύθηκε το 1950. Αποτελεί το παράρτημα της Ορθόδοξης Χριστιανική Ένωση Νέων (ΟΧΕΝ) στην Περιστερώνα. Η ποδοσφαιρική ομάδα εντάχθηκε στην Εθνική Ποδοσφαιρική Ομοσπονδία Περιφέρειας Λευκωσίας (ΕΠΟΠΛ), στις διοργανώσεις της οποίας συμμετείχε. Το 1984 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας.  

Στην πρώτη συμμετοχή της, την περίοδο 1984-85, τερμάτισε στη 14η θέση και υποβιβάστηκε. Την επόμενη περίοδο συμμετείχε στη νεοϊδρυθείσα Δ΄ κατηγορία. Η Δ΄ κατηγορία την εποχή εκείνη ήταν χωρισμένη σε τρεις ομίλους. Η ΟΧΕΝ συμμετείχε στον όμιλο Λευκωσίας-Κερύνειας. Κατέκτησε το πρωτάθλημα του ομίλου και προβιβάστηκε στη Γ΄ κατηγορία.  

Παρέμεινε στη Γ΄ κατηγορία για πέντε συνεχόμενες περιόδους, έως την περίοδο 1990-91 που υποβιβάστηκε στη Δ΄ κατηγορία. Την περίοδο 1991-92 συμμετείχε και πάλι στον όμιλο Λευκωσίας-Κερύνειας, καταφέρνοντας να κατακτήσει το πρωτάθλημα του ομίλου για δεύτερη φορά και να προβιβαστεί στη Γ΄ κατηγορία. Την περίοδο 1992-93 τερμάτισε στην τελευταία θέση της Γ΄ κατηγορίας και υποβιβάστηκε στη Δ΄ κατηγορία. Την επόμενη περίοδο, συμμετέχοντας στο πρωτάθλημα Δ΄ κατηγορίας 1993-94, υποβιβάστηκε και διαγράφηκε από τη δύναμη της ΚΟΠ. Συνέχισε στις διοργανώσεις της ΕΠΟΠΛ για τα επόμενα 19 χρόνια.  

Το 2013 συμμετείχε στο Πρωτάθλημα Ένταξης ΚΟΠ 2013 μέσα από το οποίο κέρδισε τη συμμετοχή της στο πρωτάθλημα Δ΄ κατηγορίας 2013-14, στο οποίο τερμάτισε στην προτελευταία θέση και υποβιβάστηκε στη Δ΄ κατηγορία. Συνέχισε στις διοργανώσεις της ΕΠΟΠΛ. Το 2020 ανέστειλε τη λειτουργία της.





1Η Δ΄ κατηγορία ήταν χωρισμένη σε τρεις ομίλους. Η ΟΧΕΝ συμμετείχε στον όμιλο Λευκωσίας-Κερύνειας.


### Τίτλοι-Διακρίσεις
* Δ΄ Κατηγορία:
** Πρωταθλήτρια (2): 1986 (όμιλος Λευκωσίας-Κερύνειας), 1992 (όμιλος Λευκωσίας-Κερύνειας)
* Πρωτάθλημα ΕΠΟΠΛ
** Πρωταθλήτρια (3): 1982, 1984, 2012

## Παραπομπές


## Βιβλιογραφία
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1950
Κατηγορία:Περιστερώνα Λευκωσίας
Διγενής Ακρίτας Ύψωνα

Η **Εθνική Ένωση Νέων Διγενής Ακρίτας Ύψωνα** είναι κυπριακή ποδοσφαιρική ομάδα από τον Ύψωνα της επαρχίας Λεμεσού. Έχει συμμετοχές στα πρωταθλήματα Β΄ κατηγορίας, Γ΄ κατηγορίας και Δ΄ κατηγορίας. Χρώματα του ήταν το πράσινο και το άσπρο.

## Ιστορία
Η ομάδα ιδρύθηκε το 1958 και αρχικά αγωνιζόταν στις διοργανώσεις της ΠΑΑΟΚ. Το 1979 κατέκτησε το Πρωτάθλημα ΣΤΟΚ και εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Την περίοδο 1981-1982 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Παρέμεινε στην κατηγορία για τρεις περιόδους μέχρι που την περίοδο 1984-85 τερμάτισε στην τελευταία θέση της Β΄ κατηγορίας και υποβιβάστηκε στη Γ΄ κατηγορία. Την επόμενη περίοδο τερμάτισε στην 3η θέση και προβιβάστηκε στη Β΄ κατηγορία. Την περίοδο 1987-88 τερμάτισε στη δέκατη τρίτη θέση και υποβιβάστηκε στη Γ΄ κατηγορία. Την περίοδο 1988-89 κατέκτησε το πρωτάθλημα Γ΄ κατηγορίας για δεύτερη φορά και προβιβάστηκε στη Β΄ κατηγορία. Στο πρωτάθλημα Β΄ κατηγορίας 1989-90 τερμάτισε στην τελευταία θέση και υποβιβάστηκε στη Γ΄ κατηγορία.

Παρέμεινε στη Γ΄ κατηγορία για έξι συνεχόμενες περιόδους μέχρι που την περίοδο 1995-96 τερμάτισε στην προτελευταία θέση και υποβιβάστηκε στη Δ΄ κατηγορία. Την περίοδο 1996-97 τερμάτισε στη 13η θέση του πρωταθλήματος Δ΄ κατηγορίας και υποβιβάστηκε στα αγροτικά πρωταθλήματα της ΠΑΑΟΚ. Χρειάστηκε να περάσουν 16 χρόνια για να επανέλθει στα πρωταθλήματα της Κυπριακής Ομοσπονδίας Ποδοσφαίρου. Την περίοδο 2012-2013 κέρδισε ένα από τα εισιτήρια του πρωταθλήματος ένταξης 2013 που οδηγούσε στη Δ΄ κατηγορία, μετά από ένσταση που κατέθεσε για τον αγώνα του με την ΑΠΕΑ Ακρωτηρίου. Την περίοδο 2013-2014 τερμάτισε στην 5η θέση της βαθμολογίας.

Στις 14 Μαΐου 2014 η γενική συνέλευση του σωματείου καθώς και η γενική συνέλευση του σωματείου Ένωση Νέων Ύψωνα, αποφάσισαν σε ταυτόχρονες συνεδριάσεις την ενοποίηση των ποδοσφαιρικών τους τμημάτων. Η ονομασία της νέας ενοποιημένης ποδοσφαιρικής ομάδας είναι Ένωση Νέων Ύψωνα - Διγενής Ύψωνα.

To 2020 η ομάδα επανασυστάθηκε και συμμετέχει στις διοργανώσεις της ΠΑΑΟΚ.

## Πορεία στο χρόνο
Ο πίνακας που ακολουθεί παρουσιάζει την πορεία του Διγενή Ακρίτα Ύψωνα στις διοργανώσεις της ΚΟΠ.




## Τίτλοι
* Πρωταθλήματα Γ΄ κατηγορίας (2): 1982, 1989
*Πρωτάθλημα ΣΤΟΚ (1): 1979
*Πρωτάθλημα ΠΑΑΟΚ (2): 1979, 2003
*Κύπελλο ΠΑΑΟΚ (1): 1961
*Πρωτάθλημα Β Κατηγορίας ΠΑΑΟΚ (1): 2023
*Κύπελλο Β Κατηγορίας ΠΑΑΟΚ (1): 2023

## Παραπομπές


## Βιβλιογραφία
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ιδρύσεις ποδοσφαιρικών ομάδων το 1958
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ύψωνας
Chevrolet SS

Το **Chevrolet SS** ήταν ένα μεσαίο σεντάν αυτοκίνητο υψηλών επιδόσεων, της αμερικανικής αυτοκινητοβιομηχανίας Chevrolet, θυγατρική του αμερικανικού ομίλου της General Motors, το οποίο παρήχθη σε μόλις 12.860 αντίτυπα. Κατασκευάστηκε στην Αυστραλία μεταξύ του 2013 και του 2017 από την Holden, επίσης θυγατρική της General Motors, και βασιζόταν στο Holden Commodore VF, μοντέλο που κατασκευάστηκε από τον Ιούνιο του 2013 έως τις 20 Οκτωβρίου 2017.

Ιστορικά, το SS ήταν το πρώτο μετά από 17 χρόνια πισωκίνητο V8 σεντάν της Chevrolet, μετά τη λήξη της παραγωγής της 7ης γενιάς του Impala SS στις 13 Δεκεμβρίου 1996, καθώς και τη λήξη της παραγωγής της 4ης γενιάς του Caprice ταυτόχρονα, την ίδια ημερομηνία. Επίσημα, το μέγεθος του SS το είχε κατατάξει ανάμεσα στο μεσαίο Chevrolet Malibu 8ης γενιάς και στο μεγάλων διαστάσεων Chevrolet Impala 10ης γενιάς, αλλά με πιο σπορ προσανατολισμό και με κινητήρα πολύ μεγαλύτερου κυβισμού ακόμα και από το Impala.

## Επιδόσεις
Λόγω της οριστικής διακοπής της αμερικανικής εταιρείας Pontiac τον Ιανουάριο του 2010, το Chevrolet SS εισήχθη από τον μητρικό όμιλο της General Motors ως ο διάδοχος του σπορ σεντάν Pontiac G8, το οποίο επίσης βασιζόταν στο Holden Commodore. Αυτό φαίνεται και από τις επιδόσεις του κινητήρα των 6.2 λίτρων, καθώς η επιτάχυνση 0-62 mph ή 0-97 km/h στο SS έρχεται σε μόλις 5,2 δευτερόλεπτα και η τελική ταχύτητα φτάνει τα 160 mph, δηλαδή 257 km/h. Ο αεροδυναμικός συντελεστής Cd του Chevrolet SS είναι στο 0,31.

## Διαθεσιμότητα
thumb|left|Chevrolet SS της τελευταίας σεζόν, του 2017, στις Ηνωμένες Πολιτείες, με το εξωτερικό χρώμα Nightfall Gray Metallic που διατέθηκε αποκλειστικά τη σεζόν του 2017.

Το Chevrolet SS διατέθηκε αποκλειστικά στις Ηνωμένες Πολιτείες, από τον Νοέμβριο του 2013 και για 4 έτη, σε ειδικά επιλεγμένες αντιπροσωπείες της Chevrolet και σε περιορισμένα αντίτυπα, συνήθως από 2 έως 3 χιλιάδες ετησίως. Αντιθέτως, στον Καναδά και στα κράτη των άλλων ηπείρων δεν προσφέρθηκε ποτέ επίσημα. Κυκλοφόρησε σε μία μόνο έκδοση εξοπλισμού, χωρίς πρόσθετα έξτρα, με αρχική τιμή την πρώτη σεζόν στα 44.470 δολάρια με την τότε ισοτιμία.

Στις 9 Ιανουαρίου 2017, η Chevrolet ανακοίνωσε ότι εντός του έτους το Chevrolet SS θα αποσυρθεί οριστικά, χωρίς διάδοχο, εξαιτίας της οριστικής διακοπής της παραγωγής μοντέλων από την εταιρεία Holden, όπως και έγινε. Σημειωτέον ότι λόγω σχετικής απόφασης της μητρικής General Motors, η Holden σταμάτησε οριστικά να κατασκευάζει αυτοκίνητα τον Οκτώβριο του 2017 και συνέχισε αποκλειστικά ως εισαγωγέας έτοιμων αυτοκινήτων ως δεξιοτίμονα και με το εμπορικό σήμα της Holden. Ενδεικτικώς, η επόμενη γενιά του Holden Commodore βασίστηκε στο Opel Insignia δεύτερης γενιάς, αντί να παραχθεί εγχώρια.

## Αναφορές


## Εξωτερικοί σύνδεσμοι

* Η επίσημη ιστοσελίδα του Chevrolet SS
* https://consumerguide.com/ Chevrolet SS
* www.autoevolution.com/ Chevrolet SS review and specs

SS
Κατηγορία:Αμερικανικά αυτοκίνητα
Κατηγορία:Μεσαία αυτοκίνητα
Κατηγορία:Σπορ αυτοκίνητα
Κατηγορία:Αυτοκίνητα ράλλυ
Μπαϊσαμά Σανκό

Ο **Μπαϊσαμά Σανκό** είναι Γαλλο-Γουινέζος ποδοσφαιριστής, με καταγωγή από τη Σιέρα Λεόνε, γεννημένος στις 20 Μαρτίου 1992 στο Νοζάν-συρ-Μαρν. Αγωνίζεται αυτόν τον καιρό στην ΣΜ Καέν ως αμυντικός.

## Καριέρα
### Σύλλογος
Ο Μπαϊσαμά Σανκό έφτασε στην Αν Αβάν ντε Γκανγκάμπ το 2008. Αγωνίστηκε στην πρώτη του επαγγελματική αναμέτρηση, σε αναμέτρηση στα πλαίσια της Λιγκ 2 απέναντι στη Λε Μαν στις 14 Ιανουαρίου 2012. Στη διάρκεια του ίδιου μήνα μέτρησε τρεις συνεχόμενες συμμετοχές, και αγωνίστηκε συνολικά σε τέσσερις αναμετρήσεις πρωταθλήματος στη διάρκεια της σεζόν 2011-2012. Εκείνο τον καιρό ήταν ιδιαιτέρως αναγνωρίσιμος στον αγωνιστικό χώρο λόγω κράνους που φορούσε για να προστατεύσει ουλή που είχε από χειρουργική επέμβαση αφαίρεσης όγκου στο κεφάλι.

Στη διάρκεια της σεζόν 2012-2013, κατάφερε σταθερά να κερδίσει την εμπιστοσύνη του προπονητή του, Ζοσλέν Γκουβερνέκ, αγωνιζόμενος σε δύο αναμετρήσεις ως βασικός κατά τον μήνα Αύγουστο, κι έπειτα αγωνιζόμενος σε πέντε αναμετρήσεις μετά τον μήνα Νοέμβριο. Ωστόσο, στις 3 Δεκεμβρίου 2012, στη διάρκεια της αναμέτρησης απέναντι στην Ιστρ, υπέστη κάταγμα στην περόνη. Πραγματοποίησε την επιστροφή του στην πρώτη ομάδα στα τέλη της σεζόν, χωρίς ωστόσο να πάρει χρόνο συμμετοχής.

Επιθυμώντας να βρει εκ νέου θέση βασικού, αποχώρησε από την ομάδα και εντάχθηκε στην ΣΜ Καέν τον Ιούλιο του 2017.

### Εθνική
Κλήθηκε για πρώτη φορά στην Εθνική Γουινέας στις 21 Μαΐου 2013 για τις αναμετρήσεις απέναντι στη Μοζαμβίκη και τη Ζιμπάμπουε. Δεν γνώρισε, ωστόσο, την πρώτη του διεθνή συμμετοχή παρά μόνο τον Αύγουστο του ιδίου έτους, στη διάρκεια αναμέτρησης απέναντι στην Αλγερία.

## Παραπομπές


## Εξωτερικοί σύνδεσμοι
* Ο Μπαϊσαμά Σανκό  στο LFP.fr

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γουινέα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Εθνικής Γουινέας
Ζοάν Ντυράν

Ο **Ζοάν Ντυράν** είναι Γάλλος ποδοσφαιριστής γεννημένος στις 17 Ιουνίου 1981 στο Εβιάν-λε-Μπαιν. Αγωνιζόμενος αυτό τον καιρό για λογαριασμό της Εβιάν-Τονόν-Γκαγιάρ, στην Λιγκ 1, όπου αγωνίζεται ως τερματοφύλακας.

## Βιογραφία
Το 2000, σε ηλικία 19 ετών, ο Ζοάν Ντυράν κατέφθασε στην ΦΚ Γκαγιάρ προερχόμενος από την γειτονική Σερβέτ Γενεύης, στης οποίας τις ακαδημίες βρισκόταν. Έχοντας αποκτηθεί, αρχικά, ως αντικαταστάτης του Γιανίκ Κραμπέλ, έγινε από το 2003 βασικός τερματοφύλακας του συλλόγου. Με τα χρώματα της Γκαγιάρ και αργότερα της « Κρουά ντε Σαβουά » και τέλος η « Εβιάν », ο Ντυράν ήταν ο μοναδικός ποδοσφαιριστής που συμμετείχε στις ανόδους της ομάδας από το CFA το 2002 μέχρι την Λιγκ 1 το 2011. Έγινε, έτσι, ο παίκτης με τις περισσότερες συμμετοχές στην ιστορία της τωρινής Εβιάν-Τονόν-Γκαγιάρ (με 205 αγώνες και συνολικά 8 κίτρινες κάρτες στο ενεργητικό του).
Αγωνίστηκε στις 4 Μαΐου 2013 στην πρώτη του αναμέτρηση για την Λιγκ 1 απέναντι στην Τρουά, λόγω του τραυματισμού, στη διάρκεια της αναμέτρησης, του βασικού τερματοφύλακα του συλλόγου, Μπερτράν Λακαί.

## Καριέρα
* Από το 2000 : Εβιάν-Τονόν-Γκαγιάρ (παλαιότερα ΦΚ Γκαγιάρ και μετέπειτα Κρουά ντε Σαβουά)

## Διακρίσεις
*  **[[Εβιάν-Τονόν-Γκαγιάρ|Εβιάν ΤΓ]]**
** Πρωταθλητής στο CFA το 2004
** Πρωταθλητής στο CFA το 2008
** Πρωταθλητής στη Νασιονάλ το 2010
** Πρωταθλητής στη Λιγκ 2 το 2011

## Εξωτερικός Σύνδεσμος
* Στατιστικά του Ζοάν Ντυράν

Κατηγορία:Γάλλοι ποδοσφαιριστές
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Τερματοφύλακες ποδοσφαιριστές
Πασκάλ Ντυπρά

Ο **Πασκάλ Ντυπράζ** είναι πρώην Γάλλος ποδοσφαιριστής και νυν προπονητής, γεννημένος στις 19 Σεπτεμβρίου 1962 στην Ανμάς. 

Αγωνιζόταν ως παίκτης στη θέση του επιθετικού, ενώ επέστρεψε στον χώρο του ποδοσφαίρου από την θέση του προπονητή μόλις αποχώρησε από την ενεργό δράση. 

Αρχικά αθλητικός διευθυντής της Εβιάν-Τονόν-Γκαγιάρ, στις 3 Σεπτεμβρίου 2012, ανέλαβε χρέη προπονητή του συλλόγου στην θέση του Πάμπλο Κορρέα, ο οποίος απολύθηκε.

## Αγωνιστική Καριέρα

*1980-1981 : ΦΚ Σοσό
*1980-1982 : ΚΣ Τονόν
*1982-1986 : Μπρεστ Αρμορίκ
*1986-1987 : ΦΚ Μυλούζ
*1987-1989 : ΣΚ Τουλόν
*1989-1991 : ΦΚ Γκενιόν
*1991-2000 : ΦΚ Γκαγιάρ - (παίκτης-προπονητής)

## Προπονητική Καριέρα

*2000-2009 : Ολιμπίκ Κρουά-ντε-Σαβουά 74 - (προπονητής)
*2009-2012 : Εβιάν-Τονόν-Γκαγιάρ - (αθλητικός διευθυντής)
*2012- : Εβιάν-Τονόν-Γκαγιάρ - (προπονητής)

## Διακρίσεις ως προπονητής

**[[Εβιάν-Τονόν-Γκαγιάρ]]**

* Κύπελλο Γαλλίας : 
** **Φιναλίστ** : 2013

## Παραπομπές


## Εξωτερικοί σύνδεσμοι
* Βιογραφικό του Πασκάλ Ντυπράζ στο afterfoot.fr

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές ΦΚ Μυλούζ
Κατηγορία:Ποδοσφαιριστές Σπορτίνγκ Τουλόν Βαρ
Κατηγορία:Ποδοσφαιριστές ΦΚ Γκενιόν
Κατηγορία:Γάλλοι προπονητές ποδοσφαίρου
Κατηγορία:Επιθετικοί ποδοσφαιριστές
Tractus Armoricanus et Nervicanus

thumb|Το ''Tractus Armoricanus et Nervicanus'' και το υπόλοιπο του ''litus Saxonicum''.

Το **** (συχνά απαντώμενο στην γαλλική βιβλιογραφία και ως *division Armoricaine et Nervienne* ή *division Armoricaine et Nervicane*) ήταν η ονομασία της στρατιωτικής διοίκησης που ήταν υπεύθυνη του ελέγχου του συνόλου των ακτών από την Βουλώνη ως την Ζιρόντ και ήταν ιδρυμένη το 370, υπό την βασιλεία του αυτοκράτορα Βαλεντινιανού Α΄.

Βρισκόταν υπό την διοικητική ηγεσία του **', ενός ''« [[dux]] »'' (στρατιωτικός βαθμός του ρωμαϊκού στρατού). Αποτελούσε μία από τις τρεις συνολικά συνιστώσες που αποτελούσαν την [[Σαξωνική Ακτή]] (**'). Θαλάσσια δύναμή της ήταν η *[[classis Armoricana]]* ή αρμορικανός στόλος, η οποία εξασφάλζιε την άμυνα των ακτών της περιοχής της Μάγχης απέναντι στην πειρατεία. 

## Παραπομπές

Απόσπασμα από τη **', τμήμα XXXVII. **' :

thumb|''Notitia Dignitatum''.

## Μια επεκταμένη Αρμορική
Η αρμορικανή ομοσπονδία ήταν μια συμμαχία μεταξύ των γαλατικών λαών που κατοικούσαν στην περιοχή μεταξύ του Σηκουάνα και του Λίγηρα ενάντια στους Ρωμαίους στη διάρκεια του Γαλατικού Πολέμου του Ιουλίου Καίσαρα. Οι Ρωμαίοι δεν χρησιμοποίησαν την ονομασία Αρμορική παρά μόνο κατά τον 4ο αιώνα, κατά την ίδρυση του **.

Η ρωμαϊκή στρατιωτική επαρχία της Αρμορικής εκτεινόταν κατά τον 4ο αιώνα από τις εκβολές της Ζιρόντ ως αυτές της Σομ και παραπέρα.

Διαβάζοντας την *Notitia*, δεν αναφέρεται τίποτα για έκταση πέραν του νότου του Λίγηρα. Η ερμηνεία ενός αρμορικανού *tractus* στα νότια του Λίγηρα οφείλεται σε ένα μπέρδεμα, ήδη υπάρχον, μεταξύ της Μπλαι και των εκβολών της *Blabia* > Μπλαβέ, όπου βρίσκεται το Πορ-Λουί, νυν κοινότητα του νομού του Μορμπιάν.

## Σημειώσεις


## Παραπομπές


Κατηγορία:Ιστορία της Βρετάνης
Κατηγορία:Ιστορία της Νορμανδίας
Κατηγορία:Στρατός της Αρχαίας Ρώμης
Κατηγορία:Ρωμαϊκή Γαλατία
Κατηγορία:Ύστερη Αρχαιότητα
Πολιτισμικό Ινστιτούτο Βρετάνης

185px|μικρογραφία|Λογότυπο του Πολιτισμικού Ινστιτούτου Βρετάνης
Το **Πολιτισμικό Ινστιτούτο Βρετάνης** (*Skol-Uhel ar Vro* στα βρετονικά) είναι οργάνωση με έδρα τη Βαν και έτος ίδρυσης το 1982, μετά την υπογραφή της Πολιτισμικής Χάρτας της Βρετάνης. Ο αρχικός του στόχος, που ήταν να συντονίζει την ανάπτυξη, τη διάδοση και την προώθηση του βρετονικού πολιτισμού άλλαξε σε βάθος χρόνου, λόγω της σταδιακής μείωσης της χρηματοδότησης από το Κράτος, και στη συνέχεια από το Περιφερειακό Συμβούλιο Βρετάνης, το Περιφερειακό Συμβούλιο της Χώρας του Λίγηρα. Αυτές οι υψηλές χρηματοδοτήσεις συμπληρώνονταν από άλλες που προέρχονταν από δημόσιους φορείς, συμπεριλαμβανομένης της Λουάρ-Ατλαντίκ. Το 1988, το Ινστιτούτο επανεκκίνησε τις διακρίσεις του Τάγματος της Ερμίνας, οι οποίες δίδονται κάθε χρόνο, γενικά σε τέσσερις προσωπικότητες, οι οποίες συνέβαλαν στην ανάπτυξη της Βρετάνης.

## Εξωτερικοί σύνδεσμοι
* Επίσημη Ιστοσελίδα
* Επίσημο Blog 

Κατηγορία:Βρετάνη
Νατάλια Νάιντχαρτ

Η **Νατάλια Νάιντχαρτ Γουίλσον** (γεν. 27 Μαΐου 1982) είναι Καναδή επαγγελματίας παλαίστρια και μοντέλο, που εργάζεται στην εταιρεία πάλης WWE.

## Καριέρα στη πάλη
### Πρώτα Χρόνια
Η Νατάλια έγινε η πρώτη γυναίκα που εκπαιδεύτηκε στο θρυλικό Dungeon, του Στου Χαρτ, απο τους θείους της, Ρος και Μπρους Χαρτ. Εκτός απο την επαγγελματική πάλη, εκπαιδεύτηκε στις Μεικτές Πολεμικές Τέχνες και στην ερασιτεχνική πάλη, ενώ είναι η πρώτη παλαίστρια τρίτης γενιάς στο κόσμο.

Το 2000 έκανε το ντεμπούτο της στην ανεξάρτητη σκηνή της επαγγελματική πάλης. Εκεί κατέκτησε διάφορα πρωταθλήματα μέχρι το 2007 που υπέγραψε συμβόλαιο με την εταιρεία πάλης WWE.

### Πορεία στο WWE
Τον Ιανουάριο του 2007 η Νατάλια υπέγραψε με το WWE και στάλθηκε στο θυγατρικό Deep South Wrestling για εκπαίδευση. Μετά απο έναν χρόνο προωθήθηκε στο κύριο ρόστερ του σόου, με ρόλο αντιπαθή στο κοινό. Αφού είχε διάφορες αντιπαλότητες, το 2009 η Νατάλια συμμετείχε στην ομάδα "Χαρτ Ντάιναστι" με τους Ντέιβιντ Χαρτ Σμιθ και Τάισον Κιντ. Τον Νοέμβριο του 2010 η ομάδα χωρίστηκε, ωστόσο η Νατάλια κατάφερε να κατακτήσει το Γυναικείο Πρωτάθλημα λίγες μέρες αργότερα. Τον Ιανουάριο του 2011 έχασε τον τίτλο της και απέτυχε να το ανακτήσει.

Μετά απο μερικούς μήνες η Νατάλια με την Μπεθ Φίνιξ σχημάτισαν την ομάδα "Ντίβας οφ Ντουμ", αρχίζοντας κόντρες με πολλές παλαίστριες του σόου. Το 2012 η ομάδα διαλύθηκε και η καριέρα της Νατάλια πήρε κατηφορική τάση. Το 2013 άρχισε να προωθείται ξανά, ειδικά με την συμμετοχή της στο ριάλιτι "Τόταλ Ντίβας" με άλλες γνωστές παλαίστριες του WWE.

## Πρωταθλήματα
*Γυναικείο Πρωτάθλημα WWE (1 φορά)
* Πρωτάθλημα SuperGirls (1 φορά)
* Γυναικείο Πρωτάθλημα Stampede (2 φορές)

## Πηγές
* http://slam.canoe.ca/Slam/Wrestling/Bios/neidhart-nattie.html

## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Ελένη Γκαττιλούζιο

Η **Έλενα Γκαττιλούζιο** από τον Οίκο των Γκαττιλούζιο γεννήθηκε στη Λέσβο και ήταν κόρη του Φραντσέσκο Β' και της Βαλεντίνα Ντόρια, οι οποίοι ήταν γενουατικής καταγωγής και οι δύο.

Αδέλφια της ήταν ο Τζάκοπο Γκαττιλούζιο ηγεμόνας της Λέσβου, ο Ντορίνο Α΄ Γκαττιλούζιο ηγεμόνας της Λέσβου, ο Παλαμέντε κύριος της Αίνου και η Ιρένα σύζυγος του Ιωάννου Ζ' Παλαιολόγου. 
## Οικογένεια
Το 1405 παντρεύτηκε τον Στέφαν Λαζάρεβιτς, γιο και διάδοχο του Λαζάρ Χρεμπελιάνοβιτς. 

Είναι άγνωστο αν απέκτησαν παιδιά.

## Γενελογία
Γενεαλογία Γκαττιλούζι (Γατελούζοι)

## Παραπομπές


Κατηγορία:Δεσπότισσες της Σερβίας
Κατηγορία:Ιστορία της Λέσβου
Κατηγορία:Σερβία του Μοράβα
Ελένη
Ζαλζάλα Τζαζίρα

thumb|Δορυφορική εικόνα που δείχνει το νησί στον κόλπο δυτικά του Γκουαντάρ.

Το **Ζαλζάλα Τζαζίρα** (*Νησί του Σεισμού*) ήταν ένα ακατοίκητο νησί στις ακτές του Πακιστάν. Βρισκόταν σε απόσταση 100 μέτρων από την ακτή της πόλης Γκουαντάρ και είχε δημιουργηθεί ως αποτέλεσμα του σεισμού των 7,7 βαθμών της κλίμακας Ρίχτερ τον Σεπτέμβριο του 2013.

Είχε κυκλικό σχήμα με περίμετρο 170 μέτρα και επιφάνεια 22,7 στρέμματα. Αποτελούταν από λασπώδη ιζήματα ενώ η επιφάνεια του ήταν στέρεη, άνυδρη φυσικά. Πιστεύεται ότι είχε δημιουργηθεί από ηφαίστειο λάσπης και ήταν αναμενόμενο να εξαφανιστεί από την διάβρωση του νερού επειδή αποτελούταν από λάσπη.

Μέχρι το τέλος του 2016, το νησί είχε εξαφανιστεί εντελώς.

## Πηγές και Παραπομπές
* in.gr, Παιδί του Εγκέλαδου, Πρώτη δορυφορική εικόνα του νεογέννητου νησιού στο Πακιστάν


Κατηγορία:Ακατοίκητα νησιά του Πακιστάν
Ξινάρα Τήνου

Η **Ξινάρα** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Η Ξινάρα βρίσκεται στο νότιο τμήμα του νησιού, χτισμένη στην πλαγιά του Εξωμβούργου σε υψόμετρο 430 μέτρα. Κατά τα μεσαιωνικά χρόνια εδώ ήταν το κέντρο της βιοτεχνίας και του εμπορίου του νησιού. Στην Ξινάρα εδρεύει η Καθολική Αρχιεπισκοπή Τήνου. Στο κτίριο που βρίσκεται στην είσοδο του χωριού και είναι γνωστό ως το «Παλάτι του ∆εσπότη», στεγάζονται το Αρχείο Καθολικής Επισκοπής Τήνου και το Μουσείο Εκκλησιαστικών Κειμηλίων. 

Σύμφωνα με την απογραφή 2011 κατοικείται από 17 κατοίκους ενώ σύμφωνα με το πρόγραμμα Καλλικράτη η Ξινάρα υπάγεται στον Δήμο Τήνου, στην Δημοτική Ενότητα Εξωμβούργου, στην Τοπική Κοινότητα Κάμπου. 

## Παραπομπές


Κατηγορία:Χωριά της περιφερειακής ενότητας Τήνου
Ελληνική Βιομηχανία Ελαστικού

Η **Ελληνική Βιομηχανία Ελαστικού** (**ΕΛΒΙΕΛΑ**) ήταν μεγάλη βιομηχανία κατασκευής ειδών από καουτσούκ.

## Ιστορία
μικρογραφία|Παπούτσια τύπου Ελβιέλα
Η εταιρεία ιδρύθηκε το 1928 από τους Νικόλαο Μαυροφίδη και Νικόλαο Αγνιάδη, κι οι δυο με καταγωγή από τη Μικρά Ασία (ο πρώτος από το Ικόνιο). Το είδος για το οποίο είναι γνωστή είναι τα πάνινα αθλητικά παπούτσια με λαστιχένια σόλα, τα οποία παρήγε κατά κόρο. Η εταιρεία, που έμεινε ανενεργή σε όλη τη διάρκεια της Κατοχής, άνθισε στη δεκαετία 1950-1960.

Ο αρχικός ιδρυτής της Νικόλαος Μαυροφίδης πέθανε το 1944 και το μερίδιό του κληροδοτήθηκε στους γιους του Αιμίλιο και Στέφανο Μαυροφίδη. Τότε τα παπούτσια αυτά έβγαιναν μόνο σε άσπρο χρώμα και τα φορούσαν μόνο τα μικρά παιδιά στη γυμναστική και στις παρελάσεις. Επειδή εκείνη την εποχή αυτά ήταν τα μόνα αθλητικά παπούτσια που κυκλοφορούσαν στην Ελλάδα, και δεν υπήρχε άλλη εταιρεία που να κατασκευάζει τέτοιου είδους παπούτσια, επικράτησε ο όρος *ελβιέλες* (από το αρκτικόλεξο ΕΛ.ΒΙ.ΕΛΑ). Γύρω στα μέσα του 1960 κυκλοφόρησαν στην αγορά και μπλε ελβιέλες. Λίγο μετά το Πάσχα του 1963, η εταιρεία «Ζίτα Ελλάς», την οποία είχε ιδρύσει στη Λάρισα στις αρχές του 1928 ο επιχειρηματίας Ιωάννης Ζαφειρόπουλος του Παναγιώτου, η οποία μέχρι τότε παρήγε μόνο δερμάτινα υποδήματα πολυτελείας και ανέλαβαν τα ηνία της οι δυο γιοι του Ζαφειρόπουλου ο Παναγιώτης και ο Ανδρέας, θέλοντας να ανταγωνιστεί την ΕΛΒΙΕΛΑ, ξεκίνησε την παραγωγή τέτοιων παπουτσιών, τα οποία έβγαζε και σε μποτάκια. 

Η εταιρεία σταμάτησε οριστικά τη λειτουργία της στα μέσα του 1961, καθώς υπέστη γενική κατάσχεση λόγω χρεών σε τράπεζες και ιδιώτες πιστωτές, ενώ ο Αγνιάδης είχε ήδη αποχωρήσει λόγω ηλικίας. Η ονομασία της εταιρείας ΕΛΒΙΕΛΑ, της οποίας η έδρα βρισκόταν στην Καλλιθέα (οδός Καλυψούς), μετά το κλείσιμό της πωλήθηκε από τους πιστωτές στη μεγάλη υποδηματοποιία «Αλυσίδα», η οποία είχε την έδρα της στη Θεσσαλονίκη και η εταιρεία μετονομάστηκε σε «Αλυσίδα-ΕΛΒΙΕΛΑ». 

Στα μέσα του 1970 ιδρύθηκε στην Ελλάδα η «Sportex», αντιπροσωπεία γαλλικής εταιρείας αθλητικών υποδημάτων, η οποία άρχισε να εισάγει σε μεγάλες ποσότητες τέτοια παπούτσια στη χώρα μας. Τα παπούτσια που εισήγαγε η αντιπροσωπεία της Sportex όπως και εκείνα που παρήγαγε η Ζίτα Ελλάς έβγαιναν σε μεγάλη ποικοιλία χρωμάτων και όχι μόνο σε άσπρο και μπλε όπως οι ελβιέλες και είχαν μεγαλύτερη ζήτηση. Αυτό είχε ως αποτέλεσμα  η εταιρεία Αλυσίδα-ΕΛΒΙΕΛΑ να κλείσει στα τέλη του 1974. Όμως τα παπούτσια αυτά εξακολοθούσαν να αποκαλούνται ελβιέλες μέχρι τις αρχές του 1983, όταν εισήχθησαν για 1η φορά στην Ελλάδα τέτοια παπούτσια κατασκευασμένα από την αμερικανική εταιρεία Converse.

## Παραπομπές


Κατηγορία:Ελληνικές επιχειρήσεις
Δημήτρης Καλαϊτζίδης

Το λήμμα **Δημήτρης Καλαϊτζίδης** μπορεί να σχετίζεται με κάποιο από τα ακόλουθα πρόσωπα:

* Δημήτρης Καλαϊτζίδης (προπονητής ποδοσφαίρου), γεννημένος το 1957.
* Δημήτρης Καλαϊτζίδης (καλαθοσφαιριστής), γεννημένος το 1985.
Κωνσταντίνος Παπαβασιλείου

Το λήμμα **Κωνσταντίνος Παπαβασιλείου** μπορεί να σχετίζεται με κάποιο από τα ακόλουθα πρόσωπα:

* Κωνσταντίνος Χατζηπαπαβασίλης, Μακεδονομάχος
* Κωνσταντίνος Παπαβασιλείου (καλαθοσφαιριστής)
X-Kid

Το "**X-Kid**" είναι ένα τραγούδι από την αμερικάνικη πανκ ροκ μπάντα Green Day. Το τραγούδι ηχογραφήθηκε για τις ανάγκες του ενδέκατου άλμπουμ της μπάντας, ¡Tré!. Κυκλοφόρησε σαν single στις 12 Φεβρουαρίου 2013. Στις 19 Δεκεμβρίου 2012 κυκλοφόρησε ένα βίντεο με το τραγούδι να παίζει σε κασέτα. Το τραγούδι μιλάει για ένα κοντινό φίλο της μπάντας, ο οποίος αυτοκτόνησε. Ο Άρμστρονγκ δήλωσε "Δεν θέλω να το συζητήσω, είναι πολύ βαρύ." Επίσης το τραγούδι μιλάει για τη παιδιά της Γενιάς Χ (παιδιά γεννημένα μεταξύ του 1960 και του 1980).

## Κομμάτια

**Promotional single και ψηφιακό single**:

# X-Kid - 3:41

## Θέσεις στα τσάρτς

## Παραπομπές


Κατηγορία:Τραγούδια των Green Day
Κατηγορία:Τραγούδια του 2012
Κατηγορία:Singles του 2013
Κατηγορία:Singles της Warner Bros. Records
Κατηγορία:Singles της Reprise Records
Δημήτρης Αράπης

Ο **Δημήτρης Αράπης**, γεννημένος στις 4 Απριλίου 1990 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,02 μέτρα και αγωνίζεται στις θέσεις Small Forward και Power Forward.

Ο Αράπης φοίτησε στην Ακαδημία Καλαθοσφαίρισης «Αστέρια», προτού κλείσει το πρώτο του συμβόλαιο στη Μ.Ε.Ν.Τ. Στην ομάδα της Θεσσαλονίκης παρέμεινε δύο χρόνια (2007-2009) βοηθώντας τη στις προσπάθειές της στην Α2 Εθνική.

Την τριετία 2009-2012 φόρεσε τα χρώματα του ΠΑΟΚ στην Α1 Εθνική, προσθέτοντας στο βιογραφικό του και 5 εμφανίσεις στο EuroCup. Την περίοδο 2012-13 μετακόμισε στην Αθήνα για χάρη του Ηλυσιακού. Το καλοκαίρι του 2013 ήρθε σε συμφωνία με τον Πανελευσινιακό.

Ο Αράπης μετρά 32 συμμετοχές στην Εθνική Ελλάδος Παίδων (240 πόντοι) και 22 συμμετοχές στην Εθνική Εφήβων (29 πόντοι). Με την τελευταία το 2007 κατέκτησε το αργυρό μετάλλιο στο Ευρωπαϊκό Πρωτάθλημα Εφήβων (U18) της Μαδρίτης.

## Παραπομπές


## Εξωτερικοί σύνδεσμοι
* 
* Δημήτρης Αράπης, στατιστικά στην επίσημη ιστοσελίδα του Ε.Σ.Α.Κ.Ε.
* Dimitrios Arapis, προφίλ στην επίσημη ιστοσελίδα της FIBA Europe (U18 European Championship Men 2007).  
* Dimitris Arapis, στατιστικά στην ιστοσελίδα ProBallers.com. 
* Dimitris Arapis, στατιστικά στην ιστοσελίδα DraftExpress.com. 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Αετού Αθηνών
Κατηγορία:Καλαθοσφαιριστές Γ.Σ. Κύμης
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Νιου Ορλίνς Πέλικανς

Οι **Νιου Όρλεανς Πέλικανς** (αγγλικά: *New Orleans Pelicans*) είναι επαγγελματική ομάδα μπάσκετ με έδρα την Νέα Ορλεάνη των Ηνωμένων Πολιτειών. Ανήκουν στο νοτιοδυτική κατηγορία του National Basketball Association (NBA). Αγωνίζονται στο γήπεδο New Orleans Arena χωρητικότητας 18.500 ατόμων.

Ιδρύθηκαν ως *Νιου Όρλεανς Χόρνετς* κατά τη διάρκεια της σεζόν 2002-03 του NBA, οπότε και ο ιδιοκτήτης των Σάρλοτ Χόρνετς μετέφερε την ομάδα από το Σάρλοτ στη Νέα Ορλεάνη. Μετά από τρεις σεζόν στη Νέα Ορλεάνη, ο τυφώνας Κατρίνα ανάγκασε την ομάδα να μετεγκατασταθεί προσωρινά στη Οκλαχόμα Σίτι, όπου πέρασε δύο σεζόν επίσημα γνωστή ως Νιου Ορλίνς/Οκλαχόμα Σίτι Χόρνετς. Οι Χόρνετς επέστρεψαν στη Νέα Ορλεάνη μόνιμα την περίοδο 2007-08.

Το όνομα της ομάδας άλλαξε σε «Πέλικανς» στο τέλος της σεζόν 2012-13. Το ίδιο έτος, το όνομα, η ιστορία και οι τίτλοι των Χόρνετς επέστράφησαν στην αρχική τους πόλη, και αφομοιώθηκαν από τους τότε Σάρλοτ Μπόμπκατς, ξεκινώντας από την σεζόν 2014-15. Σε 25 σεζόν, οι Πέλικανς έχουν επιτύχει συνολικό ρεκόρ νικών-ηττών 961-1023, και έχουν προκριθεί στα πλέι-οφ 12 φορές. Τα επιτεύγματά τους περιλαμβάνουν πέντε νίκες στην σειρά πλέι-οφ και ένα τίτλο κατηγορίας.

## Ονομασίες
Ακολουθούν οι ονομασίες του συλλόγου με χρονολογική σειρά:

*Charlotte Hornets (1988–2002)
*New Orleans Hornets (2002–2005)
*New Orleans/Oklahoma City Hornets (2005–2007)
*New Orleans Hornets (2007–2013)
*New Orleans Pelicans (2013–σήμερα)

## Γήπεδα
μικρογραφία|238px|Το γήπεδο New Orleans Arena

* Charlotte Coliseum (1988–2002)
* New Orleans Arena (2002–σήμερα)

## Επιτυχίες
### Πρωταθλήματα
* **0**

### Τίτλοι Περιφέρειας
* **0**

### Τίτλοι Κατηγορίας
* **1** (2008)

## Ρόστερ
Για τη σεζόν 2017-2018, και αν δεν υπάρξει κάποια μεταφορά, η ομάδα θα έχει 17 παίκτες.

*Άντονι Ντέιβις #23
*ΝτεΜάρκους κάζινς #0
*Ράτζον Ρόντο #9
*Ζέρυ Χόλιντεϊ #11
*Σόλομον Χίλλ #44
*Ομέρ Ασίκ #3
*Ίαν Κλάρκ #2
*Ντάντε Καννινγκχαμ #33
*Φράνκ Τζάκσον #15
*Τόνι Άλλεν #24
*Ατζινκα Αλεξις #42
*Τσάρλς Κουκ #4
*Τσέικ Ντίαλο #13
*Τζάνε Τζόουνς #12
*Τζαμίρ Νέλσον #14
*Ε' Τάουν Μουρ #55
*Ντάριους Μίλλερ #21

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 2002
Κατηγορία:Ιδρύσεις ομάδων καλαθοσφαίρισης το 2002
Κιθάρες Σέλμερ

μικρογραφία|Μια κιθάρα Σέλμερ
Η **κιθάρα Σέλμερ** (Selmer) είναι ακουστική κιθάρα, γνωστή κυρίως λόγω της προτίμησης που της έδειχνε ο Τζάνγκο Ράινχαρντ και άλλοι μουσικοί της εποχής, όπως ο Όσκαρ Έϊλμαν. Είναι γνωστή και ως Σέλμερ-Μακαφέρι (Maccaferri) λόγω της προσπάθειας του Βρετανικού τύπου να διαφημίσει εκτός από το όνομα της κατασκευάστρια εταιρεία και το όνομα του κατασκευαστή της κιθάρας, Μάριο Μακαφέρι. Ο Σέλμερ παρήγαγε αυτές τις κιθάρες από το 1932 έως περίπου και το 1952.

## Κιθάρες με ηχείο σχήματος D

Οι πρώτες κιθάρες είχαν ένα μεγάλο ηχείο σχήματος D το οποίο ήταν σχεδιασμένο για να χωράει τον εσωτερικό συντονιστή, εφεύρεση του Μάριο Μακαφέρι, και το οποίο ενίσχυε την ένταση του οργάνου και εξισορροπούσε την ένταση μεταξύ των χορδών. Ο λαιμός, στα 640 χιλιοστά και τα τάστα των πρώτων κιθαρών ήταν παρόμοια με άλλες κιθάρες της εποχής όπως οι Γκίμπσον (Gibson) και οι Μάρτιν (Martin) αλλά η πλατιά ταστιέρα παρέπεμπε περισσότερο σε ταστιέρα κλασικής κιθάρας. Πολλές από αυτές τις κιθάρες, που κατασκευάστηκαν το 1932 και 1933 πωλήθηκαν στη Βρετανική αγορά μέσω του μαγαζιού του Σέλμερ στο Λονδίνο και έγιναν γνωστές ως «κιθάρες Μακαφέρι» στους Βρετανούς.

## Καινοτομίες

Η αρχική Μακαφερι-Σέλμερ ήταν μία από τις πρώτες κιθάρες που είχαν λαιμό ενισχυμένο με σιδερένια ράβδο. Ήταν επίσης η πρώτη κιθάρα με cut-away για να διευκολύνει τη πρόσβαση στις ψηλότερες νότες. Και αυτές οι δύο καινοτομίες είχαν ευρεία απήχηση και χρησιμοποιούνται σε πολλές μοντέρνες κιθάρες.

Σε αντίθεση, ο εσωτερικός συντονιστής είχε λιγότερη επιτυχία και γρήγορα εγκαταλείφθηκε μετά την αποχώρηση του Μακαφέρι και πολλοί ιδιοκτήτες επέλεξαν να αφαιρέσουν τον συντονιστή στις κιθάρες που τον είχαν καθώς συχνά έτριζε και δυσχέραινε τυχόν επισκευές. Σήμερα, μόνο κάποιοι σύγχρονοι κατασκευαστές αντιγράφων παράγουν κιθάρες με τον συντονιστή.

## Κιθάρες με οβάλ ηχείο

Οι πρώτες κιθάρες σχεδιάστηκαν από τον Μάριο Μακαφέρι που επέβλεψε και την παραγωγή τους. Ωστόσο, μετά από 18 μήνες η συνεργασία του με τον Σέλμερ έληξε και η εξέλιξη των οργάνων συνέχισε χωρίς τη συμβολή του. Το 1936 ο Σέλμερ λάνσαρε το Modèle Jazz, γνωστό και ως Petite Bouche. Αυτές οι κιθάρες είχαν αναθεωρημένο μακρύτερο λαιμό 670 χιλιοστά και εσωτερική ενίσχυση. Η συντριπτική πλειοψηφία τους πουλήθηκε στη Γαλλία, την πατρίδα του Σέλμερ. Αν και ο Μακαφέρι δεν συνέβαλε απευθείας στο σχεδιασμό τους, αυτές οι μεταγενέστερες κιθάρες διατήρησαν μερικές από τις ριζοσπαστικές ιδέες του όπως τα πρώτα σφραγισμένα κλειδιά, το καμπυλωμένο σώμα όπως τους μαντολίνου και τη μεταφερόμενη γέφυρα.

## Παραπομπές



Κατηγορία:Κιθάρες
Χρήστος Βυζοβίτης

Ο **Χρήστος Κ. Βυζοβίτης** (Έδεσσα, 13 Μαΐου 1934 - Αθήνα, 27 Σεπτεμβρίου 2003) ήταν Έλληνας σύμβουλος επιχειρήσεων, που χρημάτισε βουλευτής Πέλλας με τη Νέα Δημοκρατία από το 1989 ως το 2000.

## Πολιτική σταδιοδρομία
Σπούδασε Πολιτικές Επιστήμες στο Πάντειο Πανεπιστήμιο και εν συνεχεία έκανε μετεκπαίδευση στη Διοίκηση Επιχειρήσεων.

Έγινε μέλος πολλών συλλόγων και σωματείων στο νομό Πέλλας και ήταν ιδρυτής και πρόεδρος του Συλλόγου Εδεσσαίων της Αθήνας.

Υπήρξε μέλος της νεολαίας της ΕΡΕ στο β΄ μισό της δεκαετίας του ' 50.

Όπως αναφέρει το περιοδικό του Λαογραφικού Ομίλου Πολυγύρου στο άρθρο του για τους διατελέσαντες Νομάρχες Χαλκιδικής που δημοσιεύτηκε στο τεύχος 77 και το υπογράφει ο εκδότης του Γιάννης Κανατάς ο Χρήστος Βυζοβίτης διετέλεσε Νομάρχης Χαλκιδκής (διορισμένος από τη Χούντα) από τον Ιούλιο του 1973 ως τον Αύγουστο του 1974.

Το 1974 εντάχθηκε στη Νέα Δημοκρατία. Το 1986 εξελέγη δημοτικός σύμβουλος Έδεσσας , επικεφαλής της μειοψηφίας.
Στις εκλογές τον Ιούνιο του 1989 εξελέγη για πρώτη φορά βουλευτής Πέλλας και στις 12 Μαρτίου 1990 αντικατέστησε στην έδρα της την Παρθένα Φουντουκίδου. Εξελέγη μετά βουλευτής σε απανωτές αναμετρήσεις, το 1990, το 1993 και το 1996.

Τον Ιανουάριο του 1999 τραυματίστηκε σοβαρά σε τροχαίο ατύχημα.
Πέθανε το Σεπτέμβριο του 2003 και κηδεύτηκε στην Έδεσσα, όπως ήταν και η δική του επιθυμία.

Ήταν παντρεμένος με την Αικατερίνη Μάσσα και είχαν μία κόρη και δύο γιους.

Ο γιος του, Τάσος (1975 - 2015), απεβίωσε σε ηλικία μόλις 40 ετών τον Απρίλιο του 2015.

## Παραπομπές


## Εξωτερικοί σύνδεσμοι
*Συνέντευξη του βουλευτή στην εφημερίδα "Μακεδονία-Θεσσαλονίκη", 12/11/1995.

Κατηγορία:Βουλευτές Πέλλας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Νομάρχες Χαλκιδικής
Φυλές (αρχαία Ελλάδα)

Στην Αρχαία Ελλάδα, οι κάτοικοι των πόλεων χωρίζονταν σε φυλές από τις οποίες κατάγονταν. 

## [[Αρχαία Αθήνα|Αθήνα]]
Σύμφωνα με τον Ιούλιο Πολυδεύκη τον καιρό του Κέκρωπα οι φυλές ήταν
*Κεκροπίς
*Αυτόχθων
*Ακταία
*Παράλια

Κατά τον καιρό του Κραναού:
*Κραναείς
*Ατθίς
*Διακρίς
*Μεσογαία

Κατά τον καιρό του Εριχθονίου:
*Διάς
*Αθηναΐς
*Ποσειδωνιάς
*Ηφαιστιάς

Οι τέσσερις φυλές μέχρι την εποχή του Κλεισθένη, το 508-507 π.Χ. ήταν οι:
* Αιγικορίς (οι Αιγικορείς)
* Οπλητίς  (οι Οπλίται ή Οπλήται)
* Γελεοντίς (οι Γελέοντες) και
* Αργαδίς (οι Αργαδείς)

Μετά το 508-507 π.Χ., οι παραπάνω τέσσερις φυλές αντικαταστάθηκαν από τον Κλεισθένη ο οποίος χώρισε τις φυλές σε δέκα με αρκετούς δήμους η καθεμιά:
*Ερεχθηίς
*Αιγηίς
*Πανδιονίς
*Λεοντίς
*Ακαμαντίς
*Οινηίς
*Κεκροπίς
*Ιπποθοωντίς
*Αιαντίς και
*Αντιοχίς

Η αλλαγή αυτή ήταν μέρος της δημοκρατικής μεταρρύθμισης της Αθήνας.

Στη συνέχεια προστέθηκαν σταδιακά άλλες πέντε νεότερες φυλές:
*Αντιγονίς
*Δημητριάς
*Πτολεμαΐς 
*Ατταλίς και
*Αδριανίς

## [[Σικυώνα]]
Πριν την αλλαγή ονομάτων των φυλών της Αθήνας, μια παρόμοια αλλαγή είχε κάνει ο Κλεισθένης ο Σικυώνιος για τις φυλές της Σικυώνας. Κατάργησε τα παλαιά ονόματα των φυλών και δημιούργησε νέες φυλές τους κατοίκους των οποίων αποκαλούσαν:
*Αρχέλαοι
*Υάται
*Ονεάται
*Χοιρεάται
Εξήντα χρόνια μετά το θάνατό του όμως, οι Σικώνιοι άλλαξαν τα ονόματα των φυλών και τους αποκαλούσαν:
*Υλλέας
*Παμφύλους
*Δυμανάτας
*Αιγιαλέας (από τον Αιγιαλέα, παιδί του Αδράστου)
Ο Ηρόδοτος αναφέρει ότι ο λόγος της αλλαγής των ονομάτων μετά το θάνατο του Κλεισθένη του Σικυώνιου ήταν ότι τα προηγούμενα ονόματα τα έδωσε για να υποτιμήσει τους περισσότερους Σικυώνιους, με το όνομα γαϊδάρου (Ονεάτες) και χοίρων - γουρουνιών (Χοιρεάτες), ενώ στη δική του φυλή έδωσε όνομα τέτοιο που να δείχνει ότι έχουν την αρχή (Αρχέλαος)

## [[Έφεσος]]
Αναφέρονται οι εξής φυλές για τους Εφέσιους:
*Βεμβιναίοι
*Ευώνυμοι
*Εφεσείς
*Καρηναίοι
*Τήιοι

## [[Μίλητος]]
Στην Μίλητο, υπήρχαν φυλές που είχαν αρκετά ονόματα ίδια με αυτά των φυλών της Αθήνας:
*Οίνωπες
*Όπλητες
*Βορείς ή Βωρείς
*Αργαδείς
*Γελέοντες και
*Αιγικορείς
Οι φυλές αυτές υπήρχαν και στις αποικίες της Μιλήτου, Κύζηκο, Οδησσό, Τομίδα.

## [[Πέρινθος]]
Οι φυλές στην Πέρινθο ήταν:
*Ποδαργοί
*Γέλευντες
*Βωρείς
*Αιγικορείς
*Κασταλείς

## [[Σάμος]]
Οι φυλές στη Σάμο ήταν δυο:
*Αστυπαλαιείς ή Αστυπάλαια (από το αρχαίο ονομα της πόλης)
*Χησιείς ή Χήσια (από το όνομα παρακείμενου ποταμού Χήσιος και πόλης Χησία)
Ο Ηρόδοτος αναφέρει ακόμη μια φυλή την Αισχριωνίη, η οποία όμως δεν αναφέρεται από άλλους συγγραφείς.

## [[Αμοργός]]
Αναφέρεται σε κείμενο η φυλή Βασιλείται. Δεν υπάρχουν πληροφορίες για άλλες φυλές.

## [[Μέγαρα]]
*Υλλείς
*Δυμάνες
*Πάμφυλοι

## Αναφορές


Κατηγορία:Αρχαία Αθήνα
Countdown to Extinction: Live

Το **Countdown to Extinction Live** είναι ζωντανά ηχογραφημένο άλμπουμ του αμερικάνικου χέβι μέταλ συγκροτήματος Megadeth, το οποίο κυκλοφόρησε σε μορφή CD, DVD και Blu-ray στις 24 Σεπτεμβρίου του 2013 μέσω της δισκογραφικής εταιρείας "Tradecraft".
Η ηχογράφηση του δίσκου έγινε στις 7 Δεκεμβρίου 2012 στο "Fox Theatre" του Λος Άντζελες και περιέχει τις ζωντανές εκτελέσεις των έντεκα τραγουδιών του άλμπουμ "*[[Countdown to Extinction]]*", όπως και έξι ακόμη τραγούδια από την υπόλοιπη δισκογραφία του συγκροτήματος.
Η συναυλία αυτή έγινε στα πλαίσια της περιοδείας "Countdown To Extinction 20th Anniversary Tour", την οποία πραγματοποίησαν οι Megadeth το Νοέμβριο και το Δεκέμβριο του 2012.

## Τραγούδια
1. **Trust** *(Mustaine, Friedman)* - 5:10
2. **Hangar 18** *(Mustaine)* - 5:15
3. **Public Enemy** *(Mustaine, Johnny K)* - 4:42
4. **Skin O' My Teeth** *(Mustaine)* - 3:45
5. **Symphony of Destruction** *(Mustaine)* - 3:56
6. **Architecture of Aggression** *(Mustaine, Ellefson)* - 3:43
7. **Foreclosure of a Dream** *(Mustaine, Ellefson)* - 4:15
8. **Sweating Bullets** *(Mustaine)* - 4:55
9. **This Was My Life** *(Mustaine)* - 3:56
10. **Countdown to Extinction** *(Mustaine, Ellefson, Friedman, Menza)* - 4:15
11. **High Speed Dirt** *(Mustaine, Ellefson)* - 4:16
12. **Psychotron** *(Mustaine, Friedman)* - 4:36
13. **Captive Honour** *(Mustaine, Ellefson, Friedman, Menza)* - 4:15
14. **Ashes in your Mouth** *(Mustaine, Ellefson, Friedman, Menza)* - 6:23
15. **She-Wolf** *(Mustaine)* - 3:45
16. **Peace Sells** *(Mustaine)* - 4:52
17. **Holy Wars... The Punishment Due** *(Mustaine)* - 8:19

## Τα μέλη του συγκροτήματος
Το "*Countdown to Extinction Live*" ηχογραφήθηκε από τους εξής μουσικούς:
* Ντέιβ Μαστέιν - κιθάρα, φωνητικά
* Κρις Μπρόντερικ - κιθάρα, φωνητικά
* Ντέιβ Έλεφσον - μπάσο, φωνητικά
* Σον Ντρόβερ - τύμπανα

## Παραπομπές


## Πηγές
* Ανακοίνωση για την περιοδεία
* Allmusic review
* Encyclopaedia Metallum review
* Sputnik Music review

Κατηγορία:Δισκογραφία των Megadeth
Κατηγορία:Άλμπουμ του 2013